Návrh rozhodnutia Spoločného Výboru EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd (SMEs) - Návrh spoločného stanoviska Komisie /* SEK/2005/1791 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 11.1.2006 SEK(2005) 1791 v konečnom znení Návrh ROZHODNUTIA SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd (SMEs) - Návrh spoločného stanoviska Komisie - (predložený Komisiou) ODÔVODNENIE 1. Protokol 31 k Dohode o EHP obsahuje špecifické ustanovenia o spolupráci medzi Spoločenstvom a štátmi EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP (týkajúceho sa rozhodnutia Európskeho parlamentu a Rady č. 1776/2005/ES z 28. septembra 2005) je zmeniť a doplniť protokol 31, aby sa rozšírila spolupráca v oblasti podnikov, súkromného podnikania a malých a stredných podnikov (SMEs). Mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne pre malé a stredné podniky (SMEs) (2001-2005), ktoré je už do dohody začlenené, s účinnosťou od 1. januára 2006. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva Spoločnému výboru EHP. Návrh ROZHODNUTIA SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd (SMEs) SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98, keďže: 1. Protokol 31 k dohode bol zmenený a doplnený rozhodnutím Spoločného výboru EHP č. … z ...[1]. 2. Je vhodné rozšíriť spoluprácu zmluvných strán dohody s cieľom zahrnúť rozhodnutie Európskeho parlamentu a Rady č. 1776/2005/ES z 28. septembra 2005, ktorým sa mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne pre malé a stredné podniky (SMEs) (2001-2005)[2]. 3. Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2006, ROZHODOL TAKTO: Článok 1 V siedmej zarážke (rozhodnutie Rady 2000/819/ES) odseku 5 článku 7 protokolu 31 k dohode sa dopĺňa táto podzarážka: „- 32005 D 1776 : rozhodnutie Európskeho parlamentu a Rady č. 1776/2005/ES z 28. septembra 2005 (Ú. v. EÚ L 289, 3.11.2005, s. 14).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2006. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP [1] Ú. v. EÚ C […] […], s. […] [2] Ú. v. EÚ L 289, 3.11.2005, s. 14. * [Nie sú uvedené žiadne ústavné požiadavky.] [Sú uvedené ústavné požiadavky.]